projecte-aina/catalan_government_crawling huggingface dataset:
Coordinació de l'activitat: Observatories and Research Facilities for European Seismology (ORFEUS)
Altres participants: 25 centres de recerca europeus, entre ells l'Institut Geològic de Catalunya (IGC)
Marc de programes de recerca innovació: 6è Programa marc de la Comissió Europea
Combinar les activitats en xarxes, accés transnacional i activitats conjuntes de recerca per promoure l'accés millorat a bases de dades distribuïdes, protocols comuns, processos estandarditzats i estratègies per a l'arxiu i la distribució de dades sismològiques a llarg termini.
NERIES (Network of Research Infrastructures for European Seismology) és un consorci de 25 universitats i centres de recerca que comparteixen l'experiència i les infraestructures en el camp de la sismologia.
El projecte NERIES respon a les necessitats de la comunitat de recerca i monitoratge de la sismicitat així com a la societat en general.
Els terratrèmols queden registrats en la regió Europea-Mediterrània mitjançant uns 100 sistemes de monitoratge i observatoris sísmics en 46 països.
NERIES vol establir enllaços entre aquestes infraestructures sísmiques creant una ciberestructura Paneuropea integrada i sostenible, la qual servirà per a les necessitats presents i futures de la comunitat científica i la societat.
NERIES combina les activitats en xarxes, accés transnacional i activitats conjuntes de recerca per promoure l'accés millorat a bases de dades distribuïdes, protocols comuns, processos estandarditzats i estratègies per a l'arxiu i distribució de dades sismològiques a llarg termini; desenvolupa una nova generació d'eines d'avaluació de risc i vulnerabilitat dissenyades per a millorar el monitoratge i el coneixement dels processos sísmics; inverteix en la construcció de capacitats i la transferència de tecnologia per assegurar l'accés a noves tecnologies per a infraestructures i per a l'amplia comunitat científica en la regió Euromed; promou projectes conjunts de recerca claus amb l'objectiu de millorar els serveis proveïts per les infraestructures existents i l'ús de dades sísmiques per a la recerca científica; promou la capacitat de la comunitat científica per a investigar processos sísmics així com l'estructura i dinàmica de la Terra, utilitzar la tecnologia e-Científica per a facilitar el coneixement al públic de les institucions científiques i educatives; donar accés a infraestructures sísmiques europees especialitzades i úniques: enfortir el rol de la sismologia europea en el monitoratge sísmic i la mitigació de riscos global.
S'ha desenvolupat un sistema de detecció automàtica de terratrèmols capaç d'estimar els possibles danys i enviar-ne un informe per correu electrònic, SMS i fax pocs minuts després de la detecció del terratrèmol.
Direcció de projecte: Direcció General de Carreteres (DGC)
Període: gener 2009 - maig 2009
Objectiu: analitzar la qualitat acústica a l'entorn dels grans eixos viaris –carreteres amb més de 3 milions de vehicles l'any- de la Generalitat, per establir programes d'acció quan cal fer millores.
Aquest estudi amplia el ventall de supòsits considerats en un treball previ, en el qual s'analitzaven les carreteres de 6 milions de vehicles l'any.
Ambdós estudis estan adreçats a acomplir la Directiva europea 2002/49/CE sobre l'avaluació i gestió del soroll, així com la Llei 16/2002, de 28 de juny, contra la contaminació.
El resultat, el Mapa estratègic de soroll, és l'instrument per establir les carreteres i/o els trams prioritaris on s'han de concentrar els plans d'acció, que desenvoluparan estudis de detall a escala més gran i definiran les mesures atenuadores i/o correctores concretes, que no solament siguin eficaces, sinó tècnicament i econòmica viables per aconseguir els nivells de qualitat acústica esperats.
Les mesures que es proposen són una combinació dels elements següents:
Els instruments emprats per fer aquesta anàlisi han estat:
Per a cada carretera, o tram estudiat, s'ha elaborat una fitxa que consta de:
Exemple de mapa acústic a l'Àmbit Metropolità
Direcció de projecte: Ferrocarrils de la Generalitat de Catalunya (FGC)
Període: gener 2009 - desembre 2009
Objectiu: instal·lació de sistemes làser a les portes d'accés per comptar els viatgers/eres que entren i surten.
El sistema fa automàticament el comptatge dels viatgers/eres que entren i surten d'una unitat de tren a cada estació, al llarg de tot el trajecte, i es compon dels elements següents:
Aquestes limitacions funcionals, així com els costos significatius associats al servei d'hostatge van donar lloc als canvis següents:
Aquestes actuacions permeten reduir la dependència tecnològica de DILAX i millorar notablement el TIR (taxa externa de retorn) de la inversió ja que s'elimina el cost dels serveis d'hostatge.
El sistema permet obtenir informació contínua sobre les càrregues dels trens així com altres indicadors operatius:
L'aplicatiu Davis Web Mobile, que està instal·lat al servidor dedicat, gestiona tota aquesta informació.
S'hi pot accedir des de la xarxa d'FGC.
La instal·lació del sistema en la unitat 112-11 ha permès registrar dades sobre el 30% de les circulacions.
Per tal d'abastar la totalitat de les circulacions de B-V (a excepció de la l'L7) es proposa fer extensiu el sistema a 2 UT 112 addicionals.
Pel que fa a L-A, línia sobre la qual no disposem de dades de càrrega des del 2006, es proposa replicar el procés instal·lant un equip de prova en una UT 213 aprofitant la plataforma Wi-Fi-servidor creada.
S'estima un període de retorn de la inversió de 5 anys si es considera la no contractació dels serveis de comptatge manual de les estacions.
En relació amb aquest aspecte, s'obté informació contínua (no únicament una fotografia d'un dia concret) més dades i de més qualitat.
Coordinació de l'activitat: Biblioteca del Departament
Crear un repositori digital de la documentació produïda pel Departament (imatges, multimèdia, notes de premsa, estudis, etc.) amb l'objectiu de preservar-la i facilitar-ne la consulta al personal del Departament.
La Biblioteca digital és una aplicació intranet que permet a les persones usuàries del Departament tenir accés als documents, les imatges i elements multimèdia de què disposa la Biblioteca.
La cerca de documents es fa mitjançant paraules clau que la persona usuària ha de proporcionar a l'aplicació.
També permet triar el tipus de document a buscar.
Per a cada document l'aplicació es guarda, entre d'altres, el títol, l'autor, una descripció breu o resum, la data, el municipi, i fins a cinc paraules clau que guarden relació amb el document i que serveixen per fer les cerques.
Exemple de consulta d'una fitxa
Direcció de projecte: Direcció General de Transport Terrestre
Període: abril de 2010 – desembre del 2010
El SIMCAT és un sistema d'informació i modelització per a l'avaluació de polítiques territorials de mobilitat i transports a Catalunya.
Permet avaluar les propostes viàries dels plans territorials i dels plans sectorials d'infraestructures, com el Pla d'Infraestructures de transport de Catalunya (PITC), i inclou un model de previsió de demanda de mobilitat i trànsit a les xarxes viària bàsica i ferroviària de Catalunya a partir d'escenaris futurs macroeconòmics i demogràfics.
Disposa de funcionalitats de configuració del graf d'infraestructures, d'edició i de gestió de rutes, de concessions, de plantilles horàries i d'expedicions; així com d'eines de càlcul, anàlisis i planificació.
Desenvolupat sobre Geomedia amb l'extensió Geomedia Transportation (v.
5.2), aquesta actualització correspon a l'adaptació al programari Geomedia versió 6.1, amb la millora del rendiment de les utilitats de càlcul; la incorporació de les dades 2008; i la incorporació d'un lector d'arxius RTP que és el format específic del "Mou-te amb transport públic per Catalunya", aplicació recentment implementada pel Departament i que facilitarà la permanent actualització de la informació del transport públic per carretera.
Els models de previsió treballen sobre un graf de transports que inclou la xarxa viària i ferroviària i els serveis de transport col·lectiu interurbans existents.
Les dades que s'han actualitzat han estat:
A més, també s'han actualitzat els càlculs següents:
Aquesta actualització ha permès obtenir un mapa continu de trànsit per a tots els trams de les carreteres de la xarxa viària bàsica, comarcal i local de Catalunya (s'exclouen els carrers) de les diferents administracions titulars amb dades 2008, i continuar així la sèrie de mapes de trànsit dels anys 2004, 2006 i 2007.
Mapa de trànsit de la Regió Metropolitana de Barcelona
Direcció del projecte: Direcció General de Qualitat Ambiental
Període: de l'1 de gener de 2010 al 31 de desembre de 2011
Obtenir informació complementària sobre les partícules en suspensió en l'aire ambient que permeti conèixer el seu origen i aprofundir en estudis de medi ambient i salut.
La Direcció General de Qualitat Ambiental, a través del Servei de Vigilància i Control de l'Aire té la funció de proposar actuacions per a garantir el compliment de les normes de qualitat de l'aire i la seva millora.
Algunes de les mostres de partícules en suspensió que recullen els sensors de la Xarxa de Vigilància i previsió de la Contaminació Atmosfèrica se'ls realitza un estudi més exhaustiu, determinant la seva composició química, caracteritzant la granulometria i la seva composició morfològica.
En molts casos l'interès és poder correlacionar les partícules captades en l'aire ambient amb mostres del material particulat procedent de diferents fonts d'emissió.
Per tal de definir les mesures a adoptar en les fonts emissores, com en el cas de l'elaboració de plans de millora de la qualitat de l'aire, cal conèixer la relació entre les partícules detectades en els punts receptors i emissors.
Per dur a terme aquestes dues tasques cal el desenvolupament d'una metodologia específica basada en tècniques analítiques de caracterització de la granulometria i de la composició mineral dels contaminants.
Coordinació de l'activitat: Agència Catalana de l'Aigua (ACA)
Període: setembre de 2010 — abril de 2011
Garantir un desenvolupament coherent i sinèrgic de diverses activitats d'R+D+I impulsades des del Centre de Telecontrol (CTC) de l'ACA, així com una correcta alineació amb les directrius del Pla de sistemes del cicle de l'aigua, elaborat per la Divisió de Sistemes d'Informació (DSI) de l'entitat, a fi de poder corporativitzar en un futur els desenvolupaments en matèria de TIC encetats.
L'actuació se centra en la promoció d'activitats d'R+D+I específicament en l'àmbit de les TIC aplicades a l'optimització i explotació de l'arquitectura informàtica i de comunicacions del sistema integral del cicle de l'aigua al territori (SiCat), plataforma tecnològica de l'ACA de suport a la implantació de la Directiva marc de l'aigua (DMA) a Catalunya.
Més concretament, es duen a terme activitats en quatre grans eixos de treball:
S'ha de remarcar que algunes de les iniciatives promogudes en el marc d'aquesta actuació han permès evolucionar el Manual de Servei d'Hidrologia de l'ACA i aconseguir alhora una modernització de la gestió del SiCat.
Esquema conceptual del SiCat en tant que plataforma tecnològica de suport (dotada d'un conjunt d'eines d'explotació adients) per a la implantació de la Directiva marc de l'aigua (DMA) a Catalunya.
Esquema del vocabulari de variables proposat per l'estàndard ODM del CUAHSI, adoptat per l'ACA en el seu Pla de sistemes del cicle de l'aigua.
Coordinació de l'activitat: Agència Catalana de l'Aigua (ACA)
Període: juliol de 2010 — febrer de 2011
Escometre exitosament el procés d'entrada en fase operacional del sistema automàtic de monitoratge del cicle de l'aigua al territori (SamCat) —com a element central en l'adquisició i recepció de dades procedents de les xarxes automàtiques de control del medi fluvial, de titularitat pròpia o de tercers, gestionada per l'ACA—, atenent a aspectes diversos de robustesa i fiabilitat de les comunicacions, adaptabilitat de les interfícies d'operació i funcionalitats d'explotació orientades a la gestió de l'aigua (segons diferents tipologies d'usuari).
Es realitzen tot un seguit d'activitats de desenvolupament experimental i innovació en l'àmbit de les TIC orientades a la consolidació del SamCat com a peça essencial de l'arquitectura informàtica i de comunicacions en la que es recolza el sistema integral del cicle de l'aigua al territori (SiCat), plataforma tecnològica de l'ACA que integra les diverses xarxes de control del medi.
Les activitats dutes a terme s'emmarquen en el context del reemplaçament de l'arquitectura informàtica i de comunicacions de l'antic sistema automàtic d'informació hidrològica (SAIH) i del seu entorn d'explotació (HIDRO) pel nou SamCat i la seva plataforma gràfica (VisCat).
El sistema SAIH/HIDRO es trobava a un Centre de Procés de Dades (CPD) ubicat a Torre Collserola i era gestionat pel Centre de Telecomunicacions i Tecnologies de la Informació (CTTI), que està encara funcionalment operatiu, però havent esdevingut tecnològicament obsolet.
En canvi, la nova arquitectura SamCat/VisCat s'ubica a un CPD a les oficines de l'ACA i és gestionat per la seva Divisió de Sistemes d'Informació (DSI).
La migració a la nova arquitectura informàtica i de comunicacions és un procés altament complex, doncs esdevé crític garantir la robustesa i fiabilitat del sistema amb vistes a la seva entrada en fase operacional, mentre que qualsevol endarreriment de terminis en el calendari de desmuntatge de l'antic sistema SAIH/HIDRO representa que l'ACA hagi de suportar uns costs molt elevats en concepte d'arrendament d'infraestructures a Torre Collserola, manteniment, etc. D'altra banda, la renovació tecnològica del sistema és absolutament indispensable per tal de donar compliment a la Directiva 2003/4/CE, de 28 de gener, relativa a l'accés del públic a la informació mediambiental i s'emmarca en la filosofia del futur SEIS ( sites Environmental Information System ) de la Comissió Europea (CE) i la iniciativa WISE ( Water Information System for Europe ).
Aquesta actuació s'emmarca en el context del desplegament del Pla de sistemes del cicle de l'aigua de la DSI.
Esquema de les diverses xarxes de control del medi (i tecnologies de comunicacions emprades) a integrar i centralitzar en la nova arquitectura corporativa SamCat/VisCat.
Esquematització de la migració de l'arquitectura obsoleta SAIH/HIDRO a la nova arquitectura corporativa SamCat/VisCat.
Programa d'ús intern de l'ACA de visualització de totes les dades de sensors de Catalunya, el VISCAT.
Direcció del projecte/coordinació de l'activitat: Institut Català del Sòl
Altres participants: CIMNE (Centre Internacional de Mètodes Numèrics en Enginyeria).
Es tracta d'un sistema intel·ligent que dóna suport a l'avantprojecte d'infraestructures urbanes dels projectes urbanístics, basat en una aplicació informàtica i destinat a l'estimació dels costos d'urbanització prèvia al projecte.
L'objectiu és que SISAU completi el disseny i el càlcul de tots els capítols que formen el projecte dels nous sectors urbanístics.
L'acció està desenvolupada en Visual Basic amb objectes de GeoMedia i es porta a terme en col·laboració amb el CIMNE (Centre Internacional de Mètodes Numèrics en Enginyeria).
Es tracta d'un sistema expert per preveure i avaluar els costos d'urbanització de les actuacions urbanístiques programades, així com per obtenir les dades necessàries per establir un predisseny dels nous sectors.
SISAU és una eina d'ajuda intel·ligent que, en fase de programació i planejament de futurs sectors, permetrà obtenir amb unes dades bàsiques (topografia, parcel·lari i rasants) amb molt poc temps i amb una alta fiabilitat, una aproximació dels costos d'urbanització per poder estudiar la viabilitat dels projectes d'urbanització.
Aquest sistema permetrà validar els projectes d'urbanització d'una forma òptima i més fiable amb la corresponent reducció de costos.
Temps i fiabilitat són els dos paràmetres que ens han de permetre generar i validar els projectes d'urbanització del futur.
És per aquest motiu que l'INCASÒL i el CIMNE han estat treballant conjuntament per tal d'assolir aquest repte.
Servei: Direcció General d'Urbanisme
El Registre de planejament urbanístic de Catalunya és un conjunt d'aplicatius que amb diferents eines, garanteixen la publicitat dels instruments de planejament urbanístic en vigor i permet la consulta d'aquests, tant de forma presencial com per mitjans telemàtics.
Després de la primera fase d'implantació, segueixen les fases de consolidació, innovació i manteniment continuat.
És el primer cop que es faciliten al ciutadà les dades del registre de planejament per via telemàtica, agilitzant d'aquesta manera els tràmits.
A 31 de desembre de 2012, el RPUC contenia 22.151 expedients dels instruments de planejament.
Entre ells, 10.463 instruments de planejament general i 10.606 instruments de planejament derivat.
El RPUC també conté 185 Convenis urbanístics i 111 delimitacions de la Trama Urbana Consolidada (TUC).
La consulta del RPUC s'efectua a través de la pàgina web del DTES i permet accedir al contingut íntegre dels documents que conformen els instruments de planejament urbanístic.
L'any 2012 el RPUC ha rebut 230.601 visites, que han consultat 1.673.367 pàgines, el nombre d'usuaris del portal en aquest període és de 89.081 persones, amb un 35,30% de visites noves.
Des de la seva creació, el RPUC ha tingut més d'un milió de visites.
El Registre de Planejament Urbanístic de Catalunya RPUC garanteix la consulta per mitjans telemàtics dels instruments de planejament urbanístic en vigor en els 947 municipis de Catalunya.
El Registre de Planejament està vinculat amb el Diari Oficial de la Generalitat (DOGC) de manera que la consulta del planejament a través del RPUC té caràcter oficial i atorga plena garantía d'autenticitat i integritat de la seva documentació.
Des del 30 de juny de 2012 els edictes d'aprovació dels instruments de planejament que es publiquen al DOGC, inclouen un enllaç amb el RPUC que permet la consulta dels documents que configuren el planejament amb plena garantía de llur autenticitat i integritat tal com determina la Llei del Diari Oficial.
L'enllaç entre el DOGC i el RPUC durant l'any 2012 ha comptabilitzat un total de 3.537 pàgines visitades.
Noves tecnologies i nous serveis de suport
Servei: Direcció General d'Urbanisme
El Mapa urbanístic sintètic de Catalunya (MUC) és un projecte estratègic del Departament que té per objectiu disposar per primer cop d'un sistema d'informació geogràfica per facilitar la consulta del planejament urbanístic vigent en tot el territori, de forma contínua, homogènia i sintètica, resolent les diferències de codificació, llenguatge i de representació que tenen els diferents plans urbanístics vigents en l'actualitat.
Això implica un treball important d'estandarització de la informació, innovador per nosaltres i necessari per aconseguir la integració de totes les dades urbanístiques.
Comprèn entre d'altres les línies estratègiques següents:
Transparència a la informació urbanística.
Permetre la lectura contínua de l'ordenació urbanística del país, a través d'un model de codificació única i de representació homogènia dels diferents plans urbanístics vigents en l'actualitat.
Publicació del primer Mapa sintètic complet de Catalunya a 1 de gener 2010 (febrer 2012) i de tres actualitzacions més al llarg de l'any: 1 de juliol 2010, 1 de gener 2011 i 1 de juliol 2011.
Inscripció en data 10 d'octubre de 2012 del Mapa urbanístic de Catalunya sintètic en la secció oficial del Registre Cartogràfic de Catalunya, el que comporta que el MUC adquireixi doncs el caràcter de cartografia temàtica oficial segons la Llei d'informació geogràfica.
Consolidació del visor extern amb un nombre de consultes aproximat de 8.000 mensuals Publicació definitiva dels serveis wms amb un nombre de visites de 80.000 mensuals.
Publicació al portal Dades Obertes del Departament de Presidència dels arxius vectorials del refós sintètic del MUC de tots els municipis de Catalunya.
Publicació al web del MUC de dossiers comarcals amb les fitxes de dades bàsiques de cada municipi de Catalunya que permeten establir el perfil de cada municipi mitjançant una sèrie d'indicadors.
Publicació al visor de la capa d'espais oberts de planificació territorial i incorporació a la fitxa d'informació del visor de la categoria i subcategoria d'espais oberts en el territori a més del Pla territorial parcial corresponent.
Adaptació dels límits de terme dels municipis a la nova delimitació oficial de termes municipals 1/5.000 aprovada per la Direcció General d'Administració local.
Jornada a Mon Sant Benet el 21 de juny de 2012 adreçada al món local per tal d'impulsar el Nou model d'intercanvi d'informació urbanística.
Presentació del MUC al Saló Smart City Expo World Congress el passat mes de novembre com un dels aplicatius posats a disposició dels ciutadans que respon a iniciatives innovadores desenvolupades pel Departament de Territori i Sostenibilitat.
Coordinació de l'activitat: Centre de Telecomunicacions i Tecnologies de la Informació
Altres participants: Direcció General de Qualitat Ambiental
La governança radioelèctrica té com a objectiu principal coordinar les polítiques de la Generalitat de Catalunya en matèria de comunicacions electròniques i medi ambient, per tal de millorar l'accés a les xarxes de comunicacions sense fil, fomentant-ne el desplegament ordenat, sostenible i respectuós amb les persones i amb el medi ambient.
El projecte preveu 5 eixos principals de treball:
Inventariar, monitoritzar i avaluar els camps electromagnètics (CEM) generats per les estacions de radiocomunicació:
Informar a la ciutadania amb transparència sobre els camps electromagnètics (CEM):
Impulsar el desplegament ordenat d'infraestructures de radiocomunicació per tal de millorar l'accés de les persones i les seves activitats socioeconòmiques a les comunicacions sense fil vetllant alhora per la protecció de la salut de les persones i del medi ambient:
Modificar/Ampliar la normativa catalana si es troba necessari.
Difondre l'evolució i les conclusions del projecte.
Tècnic sobre una teulada amb equip portàtil de mesures CEM
Web de seguiment del monitoratge en continu de CEM
Coordinació de l'activitat: Direcció General de Transports i Mobilitat (DGTM)
Període: maig 2011 - novembre de 2011
Coordinar la gestió de totes les estacions d'autobusos de la Generalitat.
Actualment la Generalitat disposa de 56 estacions d'autobusos en servei, 7 en projecte i 2 en estudi.
Cada estació és gestionada per un concessionari al seu risc i ventura, i els Serveis Territorials de Transports són els encarregats de la supervisió de les estacions d'autobusos de la seva demarcació.
Al llarg del 2011 es duu a terme el projecte Sistema d'informació a les estacions d'autobusos, segona fase, que té com a objectiu la millora dels serveis a les persones usuàries de les estacions d'autobusos.
En concret, la millora i l'actualització, amb la implantació de les darreres tecnologies, del sistema intercomunicatiu d'informació als viatgers mitjançant els panells, la gestió remota de la informació de les estacions d'autobusos i la supervisió del sistema de càmeres.
Els documents relacionats amb la gestió de les estacions no es tracten conjuntament en únic arxiu.
Sobretot per causa de la dificultat de l'actualització de la informació de cada estació: estadístiques, horaris, observacions específiques, etc.
En aquest escenari, per coordinar la gestió de totes les estacions a principis de 2011, la Subdirecció General de Coordinació i Gestió decideix dissenyar i executar un projecte per gestionar aquestes estacions d'autobusos, amb els objectius següents:
Com a exemple, es mostra el formulari per introduir les dades específiques del concessionari a cada estació:
Així com el formulari d'una visita i/o reclamació:
Dels diferents informes que es poden extreure, cal remarcar:
Durant l'any 2012, està previst introduir una sèrie de millores a la base de dades i dels documents que hi estan relacionats.
A més a més, s'analitzaran les noves peticions per a incorporar-les a la base de dades.